নতুন দিল্লীৰ সমীপৰ গুৰগাঁৱত অসমৰ মৌচুমী গৌতম নামৰ ত্রিশ বছৰীয়া এগৰাকী বিবাহিতা মহিলাৰ ৰহস্যজনকভাৱে হোৱা মৃত্যুৰ ঘটনাই চাঞ্চল্যৰ সৃষ্টি কৰিছে।
জানিব পৰা মতে, ইণ্ডিগ' এয়াৰ লাইন্স বিমান সেৱা কোম্পানীটোৰ কৰ্মচাৰী হিচাপে মৌচুমী গুৱাহাটীত কৰ্মৰত হৈ আছিল। মাত্ৰ বিশ দিনমান আগেয়ে প্ৰশিক্ষণৰ বাবে তেওঁ গুৰগাঁৱলৈ গৈছিল আৰু প্ৰশিক্ষণ সমাপ্ত কৰি শুকুৰবাৰে তেওঁ গুৱাহাটীলৈ ঘূৰি অহাৰ কথা আছিল। আৰক্ষীৰ সূত্ৰৰ পৰা জানিব পৰা মতে মহিলাগৰাকীৰ ঘৰ উজনি অসমৰ ডিব্ৰুগড়ত।
কিন্তু শুকুৰবাৰে ৰহস্যজনকভাৱে মৌচুমী গৌতমৰ মৃতদেহ উদ্ধাৰ হয়। বিগত বিশ দিন ধৰি তেওঁ বাস কৰি থকা ঘৰটোত ডিঙিত চিপ লৈ থকা অৱস্থাত প্ৰত্যক্ষ কৰি চুবুৰীয়াইআৰক্ষীক খবৰ দিয়ে।
আনহাতে, আৰক্ষী আহি ঘটনাস্থলীত উপস্থিত হৈ মৃতদেহটো চমজি লোৱাৰ লগতে মৌচুমীৰ পৰিয়ালৰ লোককো খবৰ দিয়ে। বৰ্তমান সমগ্ৰ বিষয়টো গুৰগাঁৱৰ ডি এল এফ ছেক্টৰ ২৯ থানাৰ আৰক্ষীয়ে তদন্ত কৰি আছে।
ইপিনে, আৰক্ষীয়ে তদন্তৰ খাতিৰত কোনো তথ্য সদৰী কৰিব বিচৰা নাই যদিও মৌচুমীৰ এনে আকস্মিক ৰহস্যজনক মৃত্যুৱে বিভিন্ন মহলত তীব্ৰ চাঞ্চল্যৰ সৃষ্টি কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
